Akademický senát

Slovenskej technickej univerzity v Bratislave

25. 03. 2019

**Návrh rektora na vymenovanie členov Správnej rady Slovenskej technickej univerzity v Bratislave**

Predkladá: **prof. Ing. Miroslav Fikar, DrSc.**

rektor

Vypracovala: **Erika Jevčáková, B.S.B.A.**

kancelária rektora

Zdôvodnenie: Skončenie funkčného obdobia členov Správnej rady STU

Návrh uznesenia: Akademický senát Slovenskej technickej univerzity v Bratislave v zmysle § 9 ods. 1 písm. h) zákona č. 131/2002 Z. z. o vysokých školách a o zmene niektorých zákonov v znení neskorších predpisov schvaľuje predložený návrh rektora na nových členov Správnej rady Slovenskej technickej univerzity v Bratislave.

**Návrh rektora na vymenovanie členov Správnej rady Slovenskej technickej univerzity v Bratislave**

Dňa 17. 04. 2019 uplynie funkčné obdobie štyroch členov Správnej rady Slovenskej technickej univerzity v Bratislave (ďalej len STU), z ktorých dvoch vybral a vymenoval minister školstva Slovenskej republiky a dvoch navrhol rektor STU so súhlasom Akademického senátu STU podľa § 40 ods. 2 zákona č. 131/2002 Z. z. o vysokých školách a o zmene niektorých zákonov v znení neskorších predpisov (ďalej len „Zákon“).

V nadväznosti na vyššie uvedené predkladám návrh na vymenovanie členov Správnej rady STU na 6-ročné funkčné obdobie a v zmysle § 9 ods. 1 písm. h) Zákona žiadam Akademický senát STU o jeho schválenie.

**Navrhovaní členovia:**

Ing. arch. Juraj Šujan, člen predstavenstva Slovenskej komory architektov

* návrh na pokračovanie v členstve, v Správnej rade STU pôsobil v rokoch   
  2013 – 2019

Ing. Karol Pavlů, podpredseda spoločnosti **PPA CONTROLL, a.s., člen Klubu 500**

* PPA CONTROLL, a.s. je spoločnosť, ktorá **realizuje dodávky a inžinierske služby, z**aoberá sa realizáciou investičných celkov a rekonštrukciami vo všetkých oblastiach priemyslu a civilným inžinieringom

Ich členstvo napomôže napĺňať poslanie univerzity v jej aktívnom prepájaní s praxou.

Práva a povinnosti vyplývajúce z členstva v správnej rade upravuje zákon a štatút Správnej rady STU.